פירוש נוסף ערך זה עוסק בנבחרת הגברים של אורוגוואי בכדורגל. אם התכוונתם לנבחרת הנשים, ראו נבחרת אורוגוואי בכדורגל נשים.

**נבחרת אורוגוואי בכדורגל** היא נבחרת הכדורגל הלאומית של מדינת אורוגוואי.
הנבחרת מנוהלת על ידי התאחדות הכדורגל של אורוגוואי.

הדירוג הנוכחי של נבחרת אורוגוואי ברשימת הדירוג של פיפ"א, הוא המקום ה-11 בעולם, נכון ל-21 בדצמבר 2023; הניקוד הוא 1,665.99 - ללא שינוי לעומת ניקוד קודם. דירוג השיא 2 נמדד לראשונה ביוני 2012, והדירוג הנמוך ביותר 76 נמדד לראשונה בדצמבר 1998. נבחרת אורוגוואי הייתה הזוכה הראשונה בטורניר גביע העולם בכדורגל, שאותו גם אירחה, לאחר שניצחה את ארגנטינה 4:2 במשחק הגמר של הטורניר הראשון, שנערך ב-1930. אורוגוואי זכתה בתואר גם ב-1950, בטורניר שנערך בברזיל.

נבחרות אורוגוואי וארגנטינה מחזיקות בשיא המשחקים בין שתי נבחרות, לאחר ששיחקו זו מול זו 166 משחקים. המשחק הראשון בין שתי הנבחרות התקיים ב-1902, והיה המשחק הבינלאומי הראשון בין שתי נבחרות כדורגל שמחוץ לבריטניה (אף על פי שנבחרות קנדה וארצות הברית שיחקו ביניהן ב-1885 ו-1886, אך משחקים אלו אינם נחשבים למשחקים רשמיים. נבחרת קנדה שיחקה את משחקה הבינלאומי הראשון ב-1904, וארצות הברית עשתה זאת ב-1916).

אורוגוואי זכתה עד כה 15 פעמים בטורניר הקופה אמריקה וחולקת את שיא הזכיות ביחד עם נבחרת ארגנטינה. בפעם הראשונה זכתה אורוגוואי בתואר ב-1916, בפעם הראשונה שבה התקיים המפעל, ובפעם האחרונה זכתה בתואר ב-2011.

הנבחרת ידועה בכינוי "לה סלסטה" (La Celeste - התכולה).

היסטוריה
--------

### שנים ראשונות

בשנת 1901 שיחקה נבחרת אורוגוואי את משחקה הבינלאומי הראשון נגד ארגנטינה והפסידה 2–3. עד שנת 1916, בה נערכה לראשונה אליפות דרום אמריקה בכדורגל (הטורניר שקדם לקופה אמריקה), שיחקה אורוגוואי למעלה מ-30 משחקים, כולם פרט לאחד מול ארגנטינה. אורוגוואי זכתה באליפות דרום אמריקה הראשונה, שנערכה בארגנטינה בשנת 1916 בעקבות ניצחונות על צ'ילה וברזיל ותוצאת תיקו מול ארגנטינה. שנה לאחר מכן, אירחה אורוגוואי לראשונה את הטורניר וזכתה גם בו בפעם השנייה ברציפות לאחר שניצחה בכל משחקיה. בטורניר הבא, שנערך בברזיל בשנת 1919, סיימו אורוגוואי וברזיל המארחת עם אותו מספר נקודות, לאחר שבמשחק ביניהן במחזור המשחקים האחרון, איבדה אורוגוואי יתרון בן שני שערים והמשחק הסתיים בתיקו 2-2. נערך משחק מכריע בין שתי הנבחרות ובו ניצחה ברזיל 0–1 לאחר ארבע הארכות בנות 15 דקות. בכך הפך המשחק, שארך 150 דקות, לארוך ביותר בתולדות הטורניר. בשנת 1920 זכתה אורוגוואי באליפות בפעם השלישית. אורוגוואי זכתה בטורניר פעמיים נוספות בטורנירים אותם אירחה בשנים 1923 ו-1924. אורוגוואי לא השתתפה בטורניר שנערך בשנת 1925, אך בשנת 1926 זכתה בתואר בפעם השישית בטורניר שנערך בצ'ילה.

בנוסף להצלחתה בדרום אמריקה, זכתה אורוגוואי פעמיים ברציפות במדליית זהב במשחקים האולימפיים, לאחר שהביסה את שווייץ 0–3 במשחק הגמר של אולימפיאדת פריז בשנת 1924. ארבע שנים אחר כך, באולימפיאדת אמסטרדם בשנת 1928, אורוגוואי ניצחה את ארגנטינה 1–2 במשחק חוזר, לאחר שמשחק הגמר הראשון ביניהן הסתיים בתיקו 1-1.

### מונדיאל 1930

אורוגוואי נבחרה לארח את טורניר גמר גביע העולם הראשון, שנערך בשנת 1930. אורוגוואי סיימה ראשונה בשלב הבתים לאחר שניצחה את פרו 0–1 ואת רומניה 0–4. בחצי הגמר הביסה אורוגוואי את יוגוסלביה 1–6. במשחק הגמר ניצחה אורוגוואי את ארגנטינה 2–4, לאחר שפיגרה 1–2 במחצית, וזכתה לראשונה בגביע העולם. הקפטן שלה, חוסה נסאסי, נבחר לשחקן המצטיין בטורניר.

עקב סירובן של מספר מדינות אירופאיות להשתתף במשחקים שנערכו באורוגוואי, החרימה אורוגוואי את מונדיאל 1934 שנערך באיטליה, ועקב הפרת ההסכם לארח לסירוגין את טורניר גמר גביע העולם בין יבשות אירופה ודרום אמריקה, החרימה אורוגוואי את מונדיאל 1938 שנערך בצרפת. בין לבין, זכתה אורוגוואי בפעם השביעית באליפות דרום אמריקה בשנת 1935. בשנת 1942 זכתה אורוגוואי בפעם השמינית בטורניר אותו אירחה.

### מונדיאל 1950

אורוגוואי שבה להשתתף בטורניר גמר גביע העולם בשנת 1950. היא העפילה אוטומטית לטורניר הגמר, בעקבות פרישתן של אקוודור ופרו מטורניר המוקדמות. בשלב הבתים שובצה אורוגוואי עם נבחרות צרפת ובוליביה, אך עקב פרישתה של צרפת, שיחקה אורוגוואי משחק אחד בלבד מול בוליביה ובו ניצחה 0–8. בעקבות הניצחון, העפילה אורוגוואי לבית הגמר יחד עם ברזיל המארחת והמועמדת העיקרית לזכייה, ספרד ושוודיה. במשחקה הראשון בבית הגמר נגד ספרד הובילה אורוגוואי 0–1 משער של אלסידס גיג'ה אך הספרדים הפכו ל-1–2 במחצית. אובדוליו וארלה השווה לאורוגוואי והמשחק הסתיים בתיקו 2-2. במשחקה השני נגד שוודיה, נקלעה אורוגוואי לפיגור מוקדם. גיגיה השווה ל-1-1 אך השוודים עלו ליתרון 1–2 במחצית. צמד שערים של אוסקר מיגס קבע מהפך 2–3 לאורוגוואי. במשחקה האחרון, התמודדה אורוגוואי נגד ברזיל המארחת והמועמדת לזכייה. לברזיל הייתה מספיקה תוצאת תיקו על מנת לזכות בגביע העולם הראשון שלה, בעוד שאורוגוואי הייתה חייבת להפתיע ולנצח. לאחר שהמחצית הסתיימה בתיקו 0-0, עלתה ברזיל ליתרון 0–1 משער של פריאסה בדקה ה-47. חואן סקיאפינו השווה בדקה ה-66 ל-1-1 ובדקה ה-79 הדהים גיג'ה את הקהל הביתי שמנה כ-200,000 צופים באצטדיון המרקנה כשהבקיע את שער הניצחון וקבע 1–2 לאורוגוואי. ניצחון זה היווה את אחת ההפתעות הגדולות בתולדות הגביע העולמי. המונח מרקנאסו, שמשמעותו המילולית היא "האסון במרקנה", הפך לשם נרדף למשחק בקרב תושבי ברזיל.

### מונדיאל 1954

אורוגוואי העפילה אוטומטית למונדיאל 1954 כאלופת העולם. בשלב הבתים ניצחה אורוגוואי את צ'כוסלובקיה 0–2, הביסה את סקוטלנד 0–7 וסיימה במקום הראשון בבית, לאחר הטלת מטבע שנערכה עקב ניצחונותיה של אוסטריה על אותן נבחרות (בטורניר זה, כל נבחרת שיחקה בשלב הבתים נגד שתיים מתוך שלוש יריבותיה ובמקרה של שוויון נקודות בין שתי הראשונות הפרש השערים לא קבע ונערכה הגרלה ביניהן). ברבע הגמר ניצחה אורוגוואי את אנגליה 2–4 ובחצי הגמר הפסידה אורוגוואי לראשונה במסגרת גביע העולם להונגריה 2–4 אחרי הארכה. במשחק על המקום השלישי הפסידה אורוגוואי לאוסטריה 1–3 וסיימה במקום הרביעי.

שנתיים לאחר מכן, אירחה אורוגוואי את אליפות דרום אמריקה וזכתה בה בפעם התשיעית.

### מונדיאל 1962

אורוגוואי השתתפה לראשונה בטורניר המוקדמות של מונדיאל 1958, אך לא העפילה לטורניר הגמר לאחר שסיימה במקום השני בבית המוקדמות אחרי פרגוואי ולפני קולומביה. זו הייתה הפעם הראשונה בה אורוגוואי לא משתתפת בטורניר הגמר, שלא מתוך בחירה. שנה לאחר מכן, זכתה אורוגוואי באליפות דרום אמריקה שנערכה באקוודור בפעם העשירית.

במוקדמות מונדיאל 1962 התמודדה אורוגוואי מול בוליביה במפגש כפול על העלייה לטורניר הגמר. המשחק הראשון בבוליביה הסתיים בתיקו 1-1 ובמשחק הגומלין ניצחה אורוגוואי 1–2. בכך העפילה אורוגוואי לטורניר הגמר לראשונה דרך טורניר המוקדמות. אורוגוואי פתחה את משחקי שלב הבתים בטורניר הגמר בניצחון על קולומביה, אך בהמשך הפסידה ליוגוסלביה וברית המועצות וסיימה במקום השלישי בבית. זו הייתה הפעם הראשונה בה אורוגוואי לא עוברת את הסיבוב הראשון בטורניר הגמר.

### מונדיאל 1966

אורוגוואי העפילה למונדיאל 1966, לאחר שניצחה בכל משחקיה בטורניר המוקדמות את פרו וונצואלה וסיימה ראשונה בבית. בטורניר הגמר פתחה אורוגוואי את שלב הבתים בתיקו 0-0 עם אנגליה המארחת. בהמשך ניצחה אורוגוואי את צרפת 1–2 וסיימה בתיקו 0-0 עם מקסיקו. אורוגוואי העפילה לרבע הגמר מהמקום השני בבית. ברבע הגמר הובסה אורוגוואי על ידי מערב גרמניה 0–4. שנה לאחר מכן אירחה אורוגוואי את אליפות דרום אמריקה, במהדורה האחרונה שלה לפני שהפכה לקופה אמריקה, וזכתה בה בפעם ה-11.

### מונדיאל 1970

אורוגוואי העפילה למונדיאל 1970 לאחר שסיימה ראשונה בבית טורניר המוקדמות לפני צ'ילה ואקוודור. בטורניר הגמר פתחה אורוגוואי את שלב הבתים בניצחון 0–2 על ישראל, בהופעת הבכורה שלה בטורניר. בהמשך סיימה אורוגוואי בתיקו 0-0 עם איטליה והפסידה לשוודיה 0–1, תוצאה שהספיקה לה כדי להעפיל לרבע הגמר מהמקום השני בבית. ברבע הגמר ניצחה אורוגוואי את ברית המועצות 0–1 משער של ויקטור אספרגו שלוש דקות לסיום ההארכה. בחצי הגמר הפסידה אורוגוואי לברזיל 1–3 ובמשחק על המקום השלישי הפסידה למערב גרמניה 0–1. וסיימה במקום הרביעי, הישגה הטוב ביותר מאז מונדיאל 1954.

### מונדיאל 1974

אורוגוואי העפילה למונדיאל 1974 בפעם הרביעית ברציפות לאחר שסיימה ראשונה בבית טורניר המוקדמות בזכות הפרש שערים עדיף על פני קולומביה שסיימה עימה באותו מספר נקודות. בשלב הבתים בטורניר הגמר הפסידה אורוגוואי להולנד 0–2, סיימה בתיקו 1-1 עם בולגריה והובסה 0–3 על ידי שוודיה. אורוגוואי סיימה אחרונה בבית והודחה מהטורניר. אורוגוואי לא הצליחה להעפיל לשני גביעי העולם הבאים.

### מונדיאל 1986

בשנת 1983 זכתה אורוגוואי בקופה אמריקה בפעם ה-12 לאחר שבצמד משחקי הגמר ניצחה בבית את ברזיל 0–2 וסיימה עימה בתיקו 1-1 בחוץ. אורוגוואי העפילה למונדיאל 1986, לאחר שלא הצליחה להעפיל לשני הטורנירים הקודמים, לאחר שסיימה ראשונה בבית המוקדמות לפני צ'ילה ואקוודור. בטורניר הגמר סיימה אורוגוואי בתיקו 1-1 עם מערב גרמניה במשחק הראשון בשלב הבתים. בהמשך הובסה אורוגוואי על ידי דנמרק 1–6. הייתה זו התבוסה הגדולה ביותר של אורוגוואי במסגרת המונדיאל. אורוגוואי סיימה את משחקי הבית המוקדם בתיקו 0-0 עם סקוטלנד. אף על פי שלא ניצחה באף משחק, אורוגוואי העפילה לשמינית הגמר מהמקום השלישי בבית כקבוצה בעלת המאזן הרביעי בטיבו מבין הקבוצות שסיימו במקום השלישי. בשמינית הגמר הפסידה אורוגוואי לארגנטינה, האלופה שבדרך, 1-0 והודחה. היה זה טורניר שני ברציפות בו אורוגוואי לא מנצחת אף משחק. שנה לאחר מכן גמלה אורוגוואי לארגנטינה כאשר ניצחה אותה 0–1 בחצי גמר הקופה אמריקה אותו אירחה ארגנטינה אלופת העולם. במשחק הגמר ניצחה אורוגוואי את צ'ילה 0–1 וכך זכתה בקופה אמריקה בפעם השנייה ברציפות וה-13 בסך הכול.

### מונדיאל 1990

אורוגוואי העפילה למונדיאל 1990 בפעם השנייה ברציפות. היא פתחה את שלב הבתים בטורניר הגמר בתיקו 0-0 עם ספרד ובהמשך הפסידה 1–3 לבלגיה. במשחקה האחרון בשלב הבתים ניצחה אורוגוואי את קוריאה הדרומית 0–1 משער בתוספת הזמן של דניאל פונסקה, במשחק שקטע רצף של 11 משחקים רצופים ללא ניצחון במונדיאל. בעקבות הניצחון סיימה אורוגוואי במקום השלישי בבית והעפילה לשמינית הגמר בפעם השנייה ברציפות כקבוצה בעלת המאזן הרביעי בטיבו מבין הקבוצות שסיימו במקום השלישי. בשמינית הגמר הפסידה אורוגוואי לאיטליה המארחת 0–2 וכך הודחה בשלב שמינית הגמר בפעם השנייה ברציפות. אורוגוואי לא העפילה למונדיאל 1994, אך שנה לאחר מכן זכתה בקופה אמריקה, אותו אירחה, בפעם ה-14, כשהיא מנצחת במשחק הגמר את אלופת העולם ברזיל בבעיטות הכרעה מ-11 מטרים אחרי 1-1 בתום הזמן החוקי. בעקבות הזכייה בקופה אמריקה, השתתפה אורוגוואי לראשונה בטורניר גביע הקונפדרציות בשנת 1997 וסיימה במקום הרביעי. אורוגוואי לא העפילה למונדיאל 1998 בפעם השנייה ברציפות.

### מונדיאל 2002

אורוגוואי סיימה חמישית בבית הדרום אמריקאי במוקדמות מונדיאל 2002 והעפילה לטורניר הגמר לאחר שגברה על אוסטרליה במשחקי הפלייאוף על העלייה למונדיאל. בטורניר הגמר הפסידה אורוגוואי 1–2 לדנמרק, סיימה בתיקו 0-0 עם צרפת ובתיקו 3-3 עם סנגל, לאחר שפיגרה במחצית 0–3. אורוגוואי סיימה במקום השלישי בבית והודחה מהטורניר. במוקדמות מונדיאל 2006 שוב סיימה אורוגוואי חמישית בבית הדרום אמריקאי והתמודדה מול אוסטרליה במשחקי פלייאוף על העלייה למונדיאל, אולם הפעם הפסידה אורוגוואי בבעיטות הכרעה מ-11 מטרים ולא העפילה לטורניר הגמר.

### מונדיאל 2010

אורוגוואי סיימה חמישית בבית הדרום אמריקאי, בפעם השלישית ברציפות, במוקדמות מונדיאל 2010, אולם הפעם התמודדה מול קוסטה ריקה במשחקי הפלייאוף על העלייה למונדיאל. אורוגוואי ניצחה 0–1 בחוץ וסיימה בתיקו 1-1 בבית והעפילה למונדיאל. אורוגוואי פתחה את משחקיה בשלב הבתים של טורניר הגמר בתיקו 0-0 עם צרפת ובהמשך הביסה את דרום אפריקה המארחת 0–3 וניצחה את מקסיקו 0–1. אורוגוואי סיימה במקום הראשון בבית, לראשונה מאז מונדיאל 1954 והעפילה לשמינית הגמר מבלי שספגה אף שער בשלב הבתים. בשמינית הגמר ניצחה אורוגוואי את קוריאה הדרומית 1–2 מצמד שערים של לואיס אלברטו סוארס והעפילה לרבע הגמר לראשונה מאז מונדיאל 1970. בשלב רבע הגמר פיגרה אורוגוואי מול גאנה, אך השוותה משער של דייגו פורלאן והמשחק הגיע להארכה. בתוספת הזמן של ההארכה, מנע סוארס שער ניצחון בטוח של גאנה, לאחר שהדף בידו כדור מקו השער. סוארס הורחק ונפסקה בעיטת עונשין מ-11 מטרים לזכותה של גאנה שהוחמצה. המשחק הסתיים בתיקו 1-1 ובבעיטות ההכרעה ניצחה אורוגוואי 2–4 והעפילה לחצי הגמר. בחצי הגמר הפסידה אורוגוואי להולנד 2–3 ובמשחק על המקום השלישי הפסידה אורוגוואי לגרמניה באותה תוצאה. בכך סיימה אורוגוואי במקום הרביעי, הישגה הטוב ביותר מאז מונדיאל 1970. דייגו פורלאן נבחר לשחקן המצטיין בטורניר וסיים כמלך השערים של הטורניר עם חמישה שערים, בצוותא עם שלושה שחקנים נוספים.

שנה לאחר מכן, זכתה אורוגוואי בקופה אמריקה בפעם ה-15, כשהיא מביסה במשחק הגמר את פרגוואי 0–3 בטורניר שנערך בארגנטינה. בעקבות זכייתה, השתתפה אורוגוואי בפעם השנייה בטורניר גביע הקונפדרציות בשנת 2013 וסיימה במקום הרביעי בפעם השנייה ברציפות.

### מונדיאל 2014

אורוגוואי סיימה חמישית בבית הדרום אמריקאי, בפעם הרביעית ברציפות, במוקדמות מונדיאל 2014 וגברה על ירדן במשחקי הפלייאוף על העלייה למונדיאל. בטורניר הגמר שובצה אורוגוואי לבית קשה עם איטליה ואנגליה החזקות ועם קוסטה ריקה שאמורה הייתה להיות בשר התותחים של הבית. בפועל, הפסידה אורוגוואי במשחקה הראשון לקוסטה ריקה המפתיעה 1–3. בהמשך גברה אורוגוואי 1–2 על אנגליה מצמד של סוארס. במשחק המכריע גברה אורוגוואי 0–1 על איטליה משער של דייגו גודין 9 דקות לסיום, במשחק בו האיטלקים היו זקוקים לתיקו על מנת להעפיל לשמינית הגמר בעוד אורוגוואי הייתה חייבת ניצחון. אורוגוואי העפילה לשמינית הגמר מהמקום השני בבית, אחרי קוסטה ריקה המפתיעה. בשמינית הגמר הפסידה אורוגוואי 0–2 לקולומביה.

### מונדיאל 2018

אורוגוואי העפילה למונדיאל 2018 לאחר שסיימה במקום השני בבית הדרום אמריקאי בטורניר המוקדמות. בכך שמה קץ לארבע פעמים רצופות בהן נאלצה לשחק בפלייאוף על מנת לנסות ולהעפיל לטורניר הגמר. בטורניר הגמר שובצה אורוגוואי לבית עם רוסיה המארחת, מצרים וערב הסעודית. אורוגוואי סיימה את שלב הבתים במקום הראשון במאזן מושלם וללא שער חובה לאחר שגברה 0–1 על מצרים ועל ערב הסעודית וכן הביסה את רוסיה המארחת 0–3. בשמינית הגמר גברה אורוגוואי על פורטוגל 1–2, אולם ברבע הגמר הפסידה לצרפת 0–2 והודחה.

### קופה אמריקה 2019

בקופה אמריקה 2019 שובצה הנבחרת בבית יחד עם אקוודור, צ'ילה וויפן. את משחקה הראשון בתחרות סיימה בניצחון 0–4 מול נבחרת אקוודור. את משחקה השני בשלב הבתים מול נבחרת יפן סיימה בתוצאה 2-2. במשחקה השלישי בשלב הבתים, גברה הנבחרת 0–1 על נבחרת צ'ילה והגיעה למקום הראשון בבית. ברבע הגמר הודחה לאחר שפגשה את נבחרת פרו שניצחה אותה 4–5 בפנדלים לאחר 0-0 בתום 90 דקות. גם בקופה אמריקה 2021 הודחה אורוגוואי ברבע הגמר בפנדלים, הפעם על ידי קולומביה.

### מונדיאל 2022

אורוגוואי העפילה למונדיאל 2022 לאחר שסיימה במקום השלישי בבית המוקדמות של דרום אמריקה. בטורניר הגמר שובצה אורוגוואי בשלב הבתים עם פורטוגל, דרום קוריאה וגאנה. אורוגוואי פתחה את משחקיה בתיקו 0-0 עם דרום קוריאה ולאחר מכן הפסידה 2-0 לפורטוגל. במשחקה האחרון בשלב הבתים גברה אורוגוואי על גאנה 0-2 אך הודחה בעקבות ניצחונה של דרום קוריאה על פורטוגל במשחק המקביל. שתי הנבחרות סיימו עם אותו מספר נקודות והפרש שערים, אולם דרום קוריאה הבקיעה שני שערים יותר מאורוגוואי ועל כן עלתה מהמקום השני בבית, בעוד אורוגוואי הודחה.

כל גביעי העולם
--------------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| אורוגוואיאורוגוואי 1930 | **מקום ראשון** | 4 | 4 | 0 | 0 | 15 | 3 |
| הממלכה האיטלקיתהממלכה האיטלקית 1934 | פרשה |
| צרפתצרפת 1938 | לא נרשמה |
| ברזילברזיל 1950 | **מקום ראשון** | 4 | 3 | 1 | 0 | 15 | 5 |
| שווייץשווייץ 1954 | מקום רביעי | 5 | 3 | 0 | 2 | 16 | 9 |
| שוודיהשוודיה 1958 | לא העפילה |
| צ'ילהצ'ילה 1962 | סיבוב ראשון | 3 | 1 | 0 | 2 | 4 | 6 |
| אנגליהאנגליה 1966 | רבע גמר | 4 | 1 | 2 | 1 | 2 | 5 |
| מקסיקומקסיקו 1970 | מקום רביעי | 6 | 2 | 1 | 3 | 4 | 5 |
| גרמניהגרמניה 1974 | סיבוב ראשון | 3 | 0 | 1 | 2 | 1 | 6 |
| ארגנטינהארגנטינה 1978 | לא העפילה |
| ספרדספרד 1982 |
| מקסיקומקסיקו 1986 | שמינית גמר | 4 | 0 | 2 | 2 | 2 | 8 |
| איטליהאיטליה 1990 | שמינית גמר | 4 | 1 | 1 | 2 | 2 | 5 |
| ארצות הבריתארצות הברית 1994 | לא העפילה |
| צרפתצרפת 1998 |
| קוריאה הדרומיתקוריאה הדרומית יפןיפן 2002 | סיבוב ראשון | 3 | 0 | 2 | 1 | 4 | 5 |
| גרמניהגרמניה 2006 | לא העפילה |
| דרום אפריקהדרום אפריקה 2010 | מקום רביעי | 7 | 3 | 2 | 2 | 11 | 8 |
| ברזילברזיל 2014 | שמינית גמר | 4 | 2 | 0 | 2 | 4 | 6 |
| רוסיהרוסיה 2018 | רבע גמר | 5 | 4 | 0 | 1 | 7 | 3 |
| קטר (מדינה)קטר (מדינה) 2022 | סיבוב ראשון | 3 | 1 | 1 | 1 | 2 | 2 |
| ארצות הבריתארצות הברית מקסיקומקסיקו קנדהקנדה 2026 |  |  |  |  |  |  |
| **סה"כ** | 14/22 | 59 | 25 | 13 | 21 | 89 | 76 |

* משחקי תיקו כוללים גם משחקים שהוכרעו בבעיטות הכרעה

קופה אמריקה
-----------

| שנה | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| ארגנטינהארגנטינה 1916 | **מקום ראשון** | 3 | 2 | 1 | 0 | 6 | 1 |
| אורוגוואיאורוגוואי 1917 | **מקום ראשון** | 3 | 3 | 0 | 0 | 9 | 0 |
| ברזילברזיל 1919 | מקום שני | 3 | 2 | 1 | 0 | 7 | 4 |
| צ'ילהצ'ילה 1920 | **מקום ראשון** | 3 | 2 | 1 | 0 | 9 | 2 |
| ארגנטינהארגנטינה 1921 | מקום שלישי | 3 | 1 | 0 | 2 | 3 | 4 |
| ברזילברזיל 1922 | מקום שלישי | 4 | 2 | 1 | 1 | 3 | 1 |
| אורוגוואיאורוגוואי 1923 | **מקום ראשון** | 3 | 3 | 0 | 0 | 6 | 1 |
| אורוגוואיאורוגוואי 1924 | **מקום ראשון** | 3 | 2 | 1 | 0 | 8 | 1 |
| ארגנטינהארגנטינה 1925 | פרשה |
| צ'ילהצ'ילה 1926 | **מקום ראשון** | 4 | 4 | 0 | 0 | 17 | 2 |
| פרופרו 1927 | מקום שני | 3 | 2 | 0 | 1 | 15 | 3 |
| ארגנטינהארגנטינה 1929 | מקום שלישי | 3 | 1 | 0 | 2 | 4 | 6 |
| פרופרו 1935 | **מקום ראשון** | 3 | 3 | 0 | 0 | 6 | 1 |
| ארגנטינהארגנטינה 1937 | מקום שלישי | 5 | 2 | 0 | 3 | 11 | 14 |
| פרופרו 1939 | מקום שני | 4 | 3 | 0 | 1 | 13 | 5 |
| צ'ילהצ'ילה 1941 | מקום שני | 4 | 3 | 0 | 1 | 10 | 1 |
| אורוגוואיאורוגוואי 1942 | **מקום ראשון** | 6 | 6 | 0 | 0 | 21 | 2 |
| צ'ילהצ'ילה 1945 | מקום רביעי | 6 | 3 | 0 | 3 | 14 | 6 |
| ארגנטינהארגנטינה 1946 | מקום רביעי | 5 | 2 | 0 | 3 | 11 | 9 |
| אקוודוראקוודור 1947 | מקום שלישי | 7 | 5 | 0 | 2 | 21 | 8 |
| ברזילברזיל 1949 | מקום שישי | 7 | 2 | 1 | 4 | 14 | 20 |
| פרופרו 1953 | מקום שלישי | 6 | 3 | 1 | 2 | 15 | 6 |
| צ'ילהצ'ילה 1955 | מקום רביעי | 5 | 2 | 1 | 2 | 12 | 12 |
| אורוגוואיאורוגוואי 1956 | **מקום ראשון** | 5 | 4 | 1 | 0 | 9 | 3 |
| פרופרו 1957 | מקום שלישי | 6 | 4 | 0 | 2 | 15 | 12 |
| ארגנטינהארגנטינה 1959 | מקום שישי | 6 | 2 | 0 | 4 | 15 | 14 |
| אקוודוראקוודור 1959 | **מקום ראשון** | 4 | 3 | 1 | 0 | 13 | 1 |
| בוליביהבוליביה 1963 | פרשה |
| אורוגוואיאורוגוואי 1967 | **מקום ראשון** | 5 | 4 | 1 | 0 | 13 | 2 |
| 1975 | מקום רביעי | 2 | 1 | 0 | 1 | 1 | 3 |
| 1979 | סיבוב ראשון | 4 | 1 | 2 | 1 | 5 | 5 |
| 1983 | **מקום ראשון** | 8 | 5 | 2 | 1 | 12 | 6 |
| ארגנטינהארגנטינה 1987 | **מקום ראשון** | 2 | 2 | 0 | 0 | 2 | 0 |
| ברזילברזיל 1989 | מקום שני | 7 | 4 | 0 | 3 | 11 | 3 |
| צ'ילהצ'ילה 1991 | סיבוב ראשון | 4 | 1 | 3 | 0 | 4 | 3 |
| אקוודוראקוודור 1993 | רבע גמר | 4 | 1 | 2 | 1 | 5 | 5 |
| אורוגוואיאורוגוואי 1995 | **מקום ראשון** | 6 | 4 | 2 | 0 | 11 | 4 |
| בוליביהבוליביה 1997 | סיבוב ראשון | 3 | 1 | 0 | 2 | 2 | 2 |
| פרגוואיפרגוואי 1999 | מקום שני | 6 | 1 | 2 | 3 | 4 | 9 |
| קולומביהקולומביה 2001 | מקום רביעי | 6 | 2 | 2 | 2 | 7 | 7 |
| פרופרו 2004 | מקום שלישי | 6 | 3 | 2 | 1 | 12 | 10 |
| ונצואלהונצואלה 2007 | מקום רביעי | 6 | 2 | 2 | 2 | 8 | 9 |
| ארגנטינהארגנטינה 2011 | **מקום ראשון** | 6 | 3 | 3 | 0 | 9 | 3 |
| צ'ילהצ'ילה 2015 | רבע גמר | 4 | 1 | 1 | 2 | 2 | 3 |
| ארצות הבריתארצות הברית 2016 | סיבוב ראשון | 3 | 1 | 0 | 2 | 4 | 4 |
| ברזילברזיל 2019 | רבע גמר | 4 | 2 | 2 | 0 | 7 | 2 |
| ברזילברזיל 2021 | רבע גמר | 5 | 2 | 2 | 1 | 4 | 2 |
| ארצות הבריתארצות הברית 2024 | העפילה |  |  |  |  |  |  |
| **סה"כ** | 45/47 | 205 | 112 | 38 | 55 | 410 | 221 |

* משחקי תיקו כוללים גם משחקים שהוכרעו בבעיטות הכרעה

גביע הקונפדרציות
----------------

| שנה | השתתפה בתור | סיבוב | משחקים | ניצחונות | תיקו\* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| ערב הסעודיתערב הסעודית 1992 | לא העפילה |
| ערב הסעודיתערב הסעודית 1995 |
| ערב הסעודיתערב הסעודית 1997 | זוכת קופה אמריקה 1995 | מקום רביעי | 5 | 3 | 0 | 2 | 8 | 6 |
| מקסיקומקסיקו 1999 | לא העפילה |
| קוריאה הדרומיתקוריאה הדרומית יפןיפן 2001 |
| צרפתצרפת 2003 |
| גרמניהגרמניה 2005 |
| דרום אפריקהדרום אפריקה 2009 |
| ברזילברזיל 2013 | זוכת קופה אמריקה 2011 | מקום רביעי | 5 | 2 | 1 | 2 | 14 | 7 |
| רוסיהרוסיה 2017 | לא העפילה |
| **סה"כ** |  | 2/10 | 10 | 5 | 1 | 4 | 22 | 13 |

* משחקי תיקו כוללים גם משחקים שהוכרעו בבעיטות הכרעה

סגל הנבחרת
----------

להלן סגל הנבחרת לקראת משחקי מונדיאל 2022

הנתונים מעודכנים ל-2 בדצמבר 2022. לאחר המשחק נגד נבחרת גאנה במסגרת שלב הבתים של מונדיאל 2022.

| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
| 1 | שוער | פרננדו מוסלרה | 16 ביוני 1986 | 133 | 0 | טורקיהטורקיה גלאטסראיי |
| 12 | שוער | סבסטיאן סוסה | 19 באוגוסט 1986 | 1 | 0 | ארגנטינהארגנטינה אינדפנדיינטה |
| 23 | שוער | סרחיו רוצ'ט | 23 במרץ 1993 | 11 | 0 | אורוגוואיאורוגוואי נסיונל |
|  |
| 2 | הגנה | חוסה חימנס | 20 בינואר 1995 | 81 | 8 | ספרדספרד אתלטיקו מדריד |
| 3 | הגנה | דייגו גודין (קפטן) | 16 בפברואר 1986 | 161 | 8 | ארגנטינהארגנטינה ולס סארספילד |
| 4 | הגנה | רונלד אראוחו | 7 במרץ 1999 | 12 | 0 | ספרדספרד ברצלונה |
| 13 | הגנה | גיז'רמו וארלה | 24 במרץ 1993 | 12 | 0 | ברזילברזיל פלמנגו |
| 16 | הגנה | מתיאס אוליברה | 31 באוקטובר 1997 | 11 | 0 | איטליהאיטליה נאפולי |
| 17 | הגנה | מתיאס וינייה | 9 בנובמבר 1997 | 28 | 0 | איטליהאיטליה רומא |
| 19 | הגנה | סבסטיאן קואטס | 7 באוקטובר 1990 | 49 | 1 | פורטוגלפורטוגל ספורטינג ליסבון |
| 22 | הגנה | מרטין קאסרס | 7 באפריל 1987 | 116 | 4 | ארצות הבריתארצות הברית ל.א. גלאקסי |
| 26 | הגנה | חוסה לואיס רודריגס | 14 במרץ 1997 | 0 | 0 | אורוגוואיאורוגוואי נסיונל |
|  |
| 5 | קשר | מתיאס וסינו | 24 באוגוסט 1991 | 65 | 4 | איטליהאיטליה לאציו |
| 6 | קשר | רודריגו בנטקור | 25 ביוני 1997 | 54 | 1 | אנגליהאנגליה טוטנהאם |
| 7 | קשר | ניקולס דה לה קרוס | 1 ביוני 1997 | 19 | 2 | ארגנטינהארגנטינה ריבר פלייט |
| 10 | קשר | ג'יורג'יאן דה ארסקאטה | 1 ביוני 1994 | 42 | 10 | ברזילברזיל פלמנגו |
| 14 | קשר | לוקאס טוריירה | 11 בפברואר 1996 | 40 | 0 | טורקיהטורקיה גלאטסראיי |
| 15 | קשר | פדריקו ואלוורדה | 22 ביולי 1998 | 47 | 4 | ספרדספרד ריאל מדריד |
| 25 | קשר | מנואל אוגרטה | 11 באפריל 2001 | 6 | 0 | פורטוגלפורטוגל ספורטינג ליסבון |
|  |
| 8 | חלוץ | פקונדו פז'יסטרי | 20 בדצמבר 2001 | 10 | 0 | אנגליהאנגליה מנצ'סטר יונייטד |
| 9 | חלוץ | לואיס סוארס | 24 בינואר 1987 | 137 | 68 | אורוגוואיאורוגוואי נסיונל |
| 11 | חלוץ | דרווין נונייס | 24 ביוני 1999 | 16 | 3 | אנגליהאנגליה ליברפול |
| 18 | חלוץ | מקסי גומס | 14 באוגוסט 1996 | 29 | 4 | טורקיהטורקיה טרבזונספור |
| 20 | חלוץ | פקונדו טורס | 13 באפריל 2000 | 10 | 0 | ארצות הבריתארצות הברית אורלנדו סיטי |
| 21 | חלוץ | אדינסון קבאני | 14 בפברואר 1987 | 136 | 58 | ספרדספרד ולנסיה |
| 24 | חלוץ | אגוסטין קאנוביו | 1 באוקטובר 1998 | 4 | 0 | ברזילברזיל אתלטיקו פרנאאנסה |

שחקנים מפורסמים
---------------

* דייגו פורלאן
* אלבארו רקובה
* אנסו פרנצ'סקולי
* פדרו פטרונה
* פבלו גרסיה
* פאולו מונטרו
* פביאן קאריני
* גוסטאבו מונואה
* דייגו לוגאנו
* פביאן אסטויאנוף
* וושינגטון טאיס
* סבסטיאן אבראו
* אדינסון קבאני
* כריסטיאן רודריגס
* חואן סקיאפינו
* לואיס סוארס
* צ'נגה מוראלס
* חוסה נסאסי
* חוסה לאנדרו אנדראדה
* חואן אלברטו שיאפינו
* לואיס קוביז'ה
* דייגו גודין

שיאי שחקנים
-----------

נכון ל-12 בספטמבר 2023.

שחקנים **מודגשים** הם שחקנים שעדיין פעילים בנבחרת.
### שיאני ההופעות

**דייגו גודין** שיאן ההופעות (161) בנבחרת אורוגוואי בכל הזמנים

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | דייגו גודין | 2022-2005 | **161** | 8 |
| 2 | **לואיס סוארס** | **2007-הווה** | **137** | 68 |
| 3 | **אדינסון קבאני** | **2005–הווה** | **136** | 58 |
| 4 | פרננדו מוסלרה | 2022-2009 | **133** | 0 |
| 5 | מקסי פריירה | 2005–2018 | **125** | 3 |
| 6 | **מרטין קאסרס** | **2007–הווה** | **116** | 4 |
| 7 | דייגו פורלאן | 2002-2014 | **112** | 36 |
| 8 | כריסטיאן רודריגס | 2003–2018 | **110** | 11 |
| 9 | דייגו לוגאנו | 2003-2014 | **95** | 9 |
| 10 | אחידיו ארבאלו ריוס | 2006-2017 | **90** | 0 |

### מלכי השערים

**לואיס סוארס** מלך השערים (68) בנבחרת אורוגאווי בכל הזמנים.

| דירוג | שחקן | שנים בנבחרת | שערים | ממוצע למשחק |
| --- | --- | --- | --- | --- |
| 1 | **לואיס סוארס** | **2007–הווה** | **68** | 0.5 |
| 2 | **אדינסון קבאני** | **2008–הווה** | **58** | 0.43 |
| 3 | דייגו פורלאן | 2002–2014 | **36** | 0.32 |
| 4 | הקטור סקארונה | 1930-1917 | **31** | 0.61 |
| 5 | אנחל רומאנו | 1913–1927 | **28** | 0.41 |
| 6 | אוסקר מיגס | 1950–1958 | **27** | 0.69 |
| 7 | סבסטיאן אבראו | 1996–2012 | **26** | 0.37 |
| 8 | פדרו פטרונה | 1923–1930 | **24** | 0.86 |
| 9 | פרננדו מורנה | 1971–1983 | **22** | 0.42 |
| קרלוס אגילרה | 1982–1997 | 0.34 |

קישורים חיצוניים
----------------

ויקישיתוף מדיה וקבצים בנושא **נבחרת אורוגוואי בכדורגל** בוויקישיתוף
* 

* אתר האינטרנט הרשמי של נבחרת אורוגוואי בכדורגל
* אילן הלפרין, אורוגוואי: ברחובות שלנו יש קסם מיוחד, באתר ynet, 24 במאי 2010
* נבחרת אורוגוואי בכדורגל, ברשת החברתית פייסבוק

* נבחרת אורוגוואי בכדורגל, ברשת החברתית אקס (טוויטר)

הערות שוליים
------------

1. ↑  דירוג לנבחרות לאומיות לגברים באתר פיפ"א
2. 1 2  החל מאוגוסט 1993 - אז החל דירוג פיפ"א לנבחרות גברים בכלל

| נבחרות הכדורגל של אמריקה הדרומית (CONMEBOL) |
| --- |
| 

|  |
| --- |
| אורוגוואי • אקוודור • ארגנטינה • בוליביה • ברזיל • ונצואלה • פרגוואי • פרו • צ'ילה • קולומביה |

 |